Petrolversoeking soos elektriese kabels | Die Vryburger
Petrolversoeking soos elektriese kabels
Die brandstofprys, wat in Oktober deur die prysplafon gebars het, veroorsaak 'n nuwe versoeking aan misdadigers wat nou met 'n aanslag op geparkeerde motorvoertuie begin het. Elektriese kabeldiefstal is reeds 'n bekende bron van inkomste vir misdadigers.
Een van die nuutste voorvalle het Woensdagmiddag, 3 Oktober, om ongeveer drie-uur plaasgevind waar 'n dame se motor by die Spar Sentrum in Mayville geparkeer was. Die rower het helder oordag, ten spyte van sekuriteitwagte, die petrolprop oop gebreek om die petrol te steel. Die siffie by die brandstofinlating het 'n vertraging veroorsaak en die rower het spore gemaak voor hy sy doel kon bereik.
Met die nuwe bron vir misdadige petroldiewe is dit raadsaam om parkeerplekke in die toekoms met sorg uit te soek.